ZAVOD ZA JAVNO ZDRAVSTVO KOPRIVNIČKO – KRIŽEVAČKE ŽUPANIJE

TRG TOMISLAVA DR. BARDEKA 10/10, KOPRIVNICA

OBRAZLOŽENJE FINANCIJSKOG PLANA ZAVODA ZA JAVNO ZDRAVSTVO KOPRIVNIČKO – KRIŽEVAČKE ŽUPANIJE ZA 2024. GODINU I PROJEKCIJA ZA 2025. I 2026. GODINU

OPĆI DIO

POSEBNI DIO

STUDENI 2023.

**OPĆI DIO**

***Uvod***

Financijski plan Zavoda za javno zdravstvo Koprivničko-križevačke županije izrađen je prema Uputama za izradu Proračuna Koprivničko - križevačke županije za 2024. godinu i projekcija za 2025. i 2026. godinu, KLASA:400-01/23-1/11, URBROJ:2137-03/01-23-1 od 27. rujna 2023. godine.

Financijski plan Zavoda za javno zdravstvo Koprivničko-križevačke županije sastavni je dio Proračuna Koprivničko-križevačke županije za 2024. godinu i projekcija za 2025. i 2026. godinu.

Za obavljanje i financiranje javnozdravstvenih aktivnosti Zavod sklapa ugovore s Hrvatskim zavodom za zdravstveno osiguranje (u daljnjem tekstu: HZZO), Ministarstvom zdravstva (u daljnjem tekstu: MZ), županijom, gradovima, općinama i drugim poslovnim subjektima.

Za financiranje jednog dijela rashoda vezanih za provođenje primarne zdravstvene zaštite, koja uključuje higijensko-epidemiološku zdravstvenu zaštitu (glavarina za tri tima), preventivno-odgojne mjere za zdravstvenu zaštitu školske djece i studenata (iznos sredstava se određuje prema broju učenika i studenata), djelatnost javnog zdravstva (glavarina za jedan tim), zdravstvenu zaštitu mentalnog zdravlja i prevenciju ovisnosti (glavarina za jedan tim), zdravstvenu ekologiju (glavarina za jedan tim), 24-satnu pripravnost epidemiologa te dijela specijalističko-dijagnostičke zdravstvene zaštite (utvrđena cijena za pojedinu uslugu) Zavod sklapa ugovor s HZZO-om. Broj timova, njihov stručni sastav i financijska sredstva utvrđena su određenim zakonskim propisima. Preostali dio rashoda, koji obuhvaća provođenje većeg dijela aktivnosti zdravstvene ekologije i rashoda za upravljanje, administrativne poslove i poslove održavanja te jednog dijela direktnih materijalnih troškova i svih indirektnih troškova za aktivnosti ugovorene s HZZO-om, Zavod podmiruje iz vlastitih prihoda pružanjem usluga poslovnim subjektima sukladno važećoj zakonskoj regulativi.

***Prihodi i primici***

1. Prihodi i primici Zavoda za javno zdravstvo Koprivničko – križevačke županije za 2024. godinu, kao i projekcije za 2025. i 2026. godinu izrađene su na temelju Uputa za izradu Proračuna Koprivničko - križevačke županije za 2024. godinu i projekcija za 2025. i 2026. godinu i procjene ostvarenja prihoda za razdoblje 2024. – 2026. godina.
2. Prihodi i primici za 2024. godinu planirani su u iznosu **2.885.330 eura** i obuhvaćaju:

* Pomoći iz inozemstva i od subjekata unutar općeg proračuna (skupina 63) u iznosu 345.200 eura. Od toga je iznos od 39.000 eura planiran za tri pripravnika i provođenje mjere pripravništvo koju provodi Hrvatski zavod za zapošljavanje. Iznos od 109.200 eura planiran je za troškove provođenja projekata „Zajedno protiv ovisnosti“ i „Trening životnih vještina za prevenciju ovisnosti o alkoholu, kockanju i novim tehnologijama kod djece i mladih“ koji su financirani od strane Ministarstva zdravstva. Iznos od 1.000 eura planiran za uplatu Hrvatskog zavoda za zdravstveno osiguranje kao Posebna nagrada radnicima odnosno djelatnicima koji provode protuepidemijska cijepljenja. U skupini pomoći planirani su još i iznos od 60.000 eura kao privremeni dodatak  na plaću državnim službenicima i namještenicima te službenicima i namještenicima u javnim službama, te iznos od 136.000 eura iz sredstva Ministarstva zdravstva za specijalizacije liječnika. Dva liječnika već su na specijalizaciji putem mjere Ministarstva zdravstva, a u planu je zaposliti još dva liječnika i iskoristiti sredstva Ministarstva zdravstva.
* Prihode od imovine (skupina 64) koji su planirani u iznosu 20 eura. Navedeni prihodi odnose se na kamate ostvarene na računu Zavoda preko kojeg Zavod provodi svoja plaćanja.
* Prihode od prodaje proizvoda i roba te pruženih usluga i prihodi od donacija (skupina 66) u iznosu 1.000.000 eura. Navedeni prihodi odnose se na pružene usluge na tržištu – zdravstveni pregledi osoba pod zdravstvenim nadzorom, tečajevi higijenskog minimuma, implementacija i revizija HACCP-a, preventivna cijepljenja, ispitivanja zdravstvene ispravnosti i kakvoće voda te namirnica i predmeta opće uporabe, testiranja na Covid-19 na vlastit zahtjev, kontrola sterilizacije…
* Prihode iz nadležnog proračuna i HZZO-a temeljem ugovornih obveza (skupina 67) u iznosu 1.540.000 eura. Navedeni prihodi ostvareni uplatama HZZO-a za glavarine, pripravnost, te mikrobiološke usluge planirani su u iznosu 1.500.000 eura dok se za provedbu projekta Monitoring kojim se kontrolira zdravstvena ispravnost vode za ljudsku potrošnju iz javne vodoopskrbne mreže i vodocrpilišta lokalnih vodovoda te prate invazivne vrste komaraca na području Koprivničko-križevačke županije planira s prihod od Županije u iznosu 40.000 eura.
* Prihode od prodaje proizvedene dugotrajne imovine (skupina 72) u iznosu 110 eura. Navedeni iznos dio je uplate umirovljenog djelatnika Zavodu za kupnju stana.

***Rashodi i izdaci***

1. Rashodi poslovanja planirani su na temelju procijenjenog izvršenja za 2023. godinu te planiranih potreba u 2024. godini, a u skladu s planiranim prihodima.
2. Ukupni rashodi planirani su u iznosu **4.561.548 eura** i obuhvaćaju:

* Rashode za zaposlene (skupina 31) koji su planirani u iznosu 2.040.780 eura. Najveći iznos, a to je 1.730.820 eura vezan je uz plaće zaposlenika koji obavljaju redovnu djelatnost Zavoda te provode projekte koje u cijelosti financira Zavod (Prevencija rizika određenih čimbenika okoliša, Savjetovalište za reproduktivno zdravlje adolescenata, Savjetovalište za prevenciju prekomjerne tjelesne težine i debljine). Tu su planirani i rashodi za specijalistu medicine rada kojeg Zavod planira zaposliti u 2024. godini, te povećanje plaće za dvije liječnice koje završavaju specijalizacije te postaju specijalisti. Iznos od 19.000 eura planiran je za plaće

zaposlenika na provođenju projekta Monitoring, dok je iznos od 64.160 eura planiran za projekte „Zajedno protiv ovisnosti“ i „Trening životnih vještina za prevenciju ovisnosti o alkoholu, kockanju i novim tehnologijama kod djece i mladih“. Preostalih 40.000 eura planirano je za dodatak na plaće djelatnika koji sudjeluju u poslovima vezanima uz Covid-19 te za prijem pripravnika putem mjere HZZ-a pripravništvo. Iznos od 126.800 eura planiran je za plaće specijalizanata dok se iznos od 60.000 eura odnosi na privremeni dodatak  na plaću državnim službenicima i namještenicima te službenicima i namještenicima u javnim službama.

* Materijalne rashode (skupina 32) planirane u iznosu 1.343.530 eura. Materijalni rashodi odnose se na rashode (potrošni materijal, sitni inventar, energenti, razne usluge) vezane uz provedbu projekata i redovne djelatnosti Zavoda. U iznosu 1.269.090 eura planirani su na redovnoj djelatnosti i projektima koje financira Zavod. U iznosu 21.000 eura planirani su na projektu Monitoring, 44.240 eura planirano je za projekte „Zajedno protiv ovisnosti i „Trening životnih vještina za prevenciju ovisnosti o alkoholu, kockanju i novim tehnologijama kod djece i mladih“. Iznos od 9.200 eura planiran je za materijalne rashode vezane uz specijalizaciju liječnika.
* Financijske rashode (skupina 34) u iznosu 4.100 eura koji se odnose se na bankarske usluge.
* Rashode za nabavu neproizvedene dugotrajne imovine (skupina 41) u iznosu 4.000 eura namijenjenih za kupnju licenci potrebnih za rad računala.
* Rashode za nabavu proizvedene dugotrajne imovine (skupina 42) u iznosu 1.103.138 eura Iznos od 800 eura planiran je za nabavu računalne opreme za projekt Zajedno protiv ovisnosti koji financira Ministarstvo zdravstva, dok je 1.102.228 eura planirano za nabavu nove uredske, računalne, medicinske i laboratorijske opreme te za njeno zanavljanje
* Rashode za dodatna ulaganja na nefinancijskoj imovini (45) u iznosu 66.000 eura za rekonstrukciju i zamjenu dijela sustava hlađenja na trećem katu Zavoda za javno zdravstvo.

***Preneseni višak***

Zavod za javno zdravstvo je 2022. godine ostvario višak prihoda nad rashodima u iznosu 1.135.095 eura. Zajedno s prenesenim viškom prihoda iz prethodnih razdoblja ukupan višak prihoda iznosi 1.676.218 eura.

Dio prenesenog viška prihoda u iznosu od 1.173.138 eura utrošiti će se za nabavu licenci i aparata neophodnih za redovno obavljanje laboratorijske djelatnosti u Službi za zdravstvenu ekologiju i Službi za mikrobiologiju. Zanavljanje opreme u 2024. godini potrebno je zbog starosti postojećih aparata i nemogućnosti programske nadogradnje istih. Također su planirani radovi na rekonstrukciji i zamjeni sustava hlađenja na trećem katu Zavoda.

Preostali iznos viška prihoda u iznosu od 503.080 eura raspoređen je i koristi će se za financiranje rashoda poslovanja u 2024. godini.

**POSEBNI DIO**

***Uvod – sažetak djelokruga rada***

Zavod za javno zdravstvo Koprivničko-križevačke županije (u daljnjem tekstu: Zavod) je zdravstvena ustanova za obavljanje preventivne primarne i specijalističko-dijagnostičke javnozdravstvene djelatnosti. Zavod svoje aktivnosti provodi kroz organizirano promicanje zdravlja, epidemiologiju zaraznih bolesti te kroničnih nezaraznih bolesti, javno zdravstvo, zdravstvenu ekologiju, mikrobiologiju, školsku i adolescentnu medicinu, mentalno zdravlje i prevenciju ovisnosti.

***Obrazloženje aktivnosti i projekata***

Preventivna zdravstvena zaštita u Koprivničko-križevačkoj županiji će se provoditi kroz slijedeće aktivnosti i projekte:

*Aktivnost:* **A 100122 Redovna djelatnost Zavoda za javno zdravstvo**

Projekt: **K 100079 Opremanje Zavoda za javno zdravstvo**

Projekt: **T 100035 Prevencija rizika određenih čimbenika okoliša**

Projekt: **T 100056 Zajedno protiv ovisnosti**

Projekt: **K 100084 Nabava opreme za projekt Zajedno protiv ovisnosti**

Projekt: **T 100044 Savjetovalište za reproduktivno zdravlje adolescenata**

Projekt: **T 10007 Monitoring**

Projekt: **T 100070 Savjetovalište za prevenciju prekomjerne tjelesne težine i debljine**

Projekt: **T 107008 Trening životnih vještina za prevenciju ovisnosti o alkoholu, kockanju i novim tehnologijama kod djece i mladih**

Projekt: **T 100113 Specijalizacija liječnika**

**A 100122 Redovna djelatnost Zavoda za javno zdravstvo**

***Zakonska osnova, strategije i plan***

Zakon o zdravstvenoj zaštiti

Zakon o obveznom zdravstvenom osiguranju

Zakon o zaštiti pučanstva od zaraznih bolesti

Zakon o kvaliteti zdravstvene zaštite i socijalne skrbi

Nacionalna razvojna strategija Republike Hrvatske do 2030. godine.

Plan razvoja Koprivničko-križevačke županije 2021. – 2027.

Plan rada i razvoja Zavoda za javno zdravstvo Koprivničko-križevačke županije 2023. -2025.

***Glavni cilj*** je očuvanje i unapređenje zdravlja te sprječavanje i rano otkrivanje bolesti.

***Specifični ciljevi su:***

* promicanje zdravlja i prevencija bolesti,
* rano otkrivanje i sprečavanje širenja zaraznih bolesti,
* rano otkrivanje nezaraznih bolesti,
* unapređenje i zaštita duševnog zdravlja,
* praćenje zdravstvenog stanja i unapređenje zdravlja djece i mladeži,
* unapređenje zdravlja starijih,
* osiguranje brze i pouzdane etiološke dijagnostike infekcija,
* praćenje stanja i osiguravanje zdravog okoliša,
* uvođenje i osiguranje sustava kvalitete,
* potpuna informatizacija djelatnosti Zavoda,
* trajno stručno usavršavanje zaposlenika,
* poticanje znanstveno-istraživačkog rada.

***Ishodište i pokazatelji na kojima se zasnivaju izračuni i ocjene potrebnih sredstava za provođenje redovne djelatnosti Zavoda***

Ukupni predviđeni prihodi za obavljanje redovne djelatnosti Zavoda u 2024. godini iznose 2.885.330 eura, od čega dva najveća dijela čine vlastiti prihodi u iznosu od 1.000.020 eura i prihodi za posebne namjene (HZZO) u iznosu od 1.500.000 eura. U financijski plan i poslovanje Zavoda za 2024. godinu uključen je i planirani višak prihoda u iznosu 1.676.218 eura.

Prihodima za posebne namjene financirati će se veći dio rashoda za zaposlene (skupina 31) i to u 2024. u iznosu od 1.242.400 eura, dok će se razlika rashoda za zaposlene financirati iz vlastitih prihoda u iznosu od 488.420 eura.

Materijalni rashodi (skupina 32) financirati će se dijelom iz vlastitih prihoda tekućeg poslovanja i dijela prenesenog viška iz proteklih godina u iznosu od 1.011.490 eura, a dijelom iz prihoda za posebne namjene u iznosu od 257.600 eura u 2024. godini.

Opremanje Zavoda odnosno rashodi za nabavu nefinancijske imovine (razred 4) financirati će se dijelom iz vlastitih prihoda iz tekuće godine i dijela prenesenog viška iz proteklih godina u iznosu od 1.173.138 eura.

***Redovna djelatnost Zavoda organizirana je kroz provođenje specifičnih aktivnosti unutar slijedećih službi Zavoda:***

***1. Služba za epidemiologiju*** – provodi higijensko-epidemiološku zdravstvenu zaštitu što podrazumijeva kontinuirano provođenje higijensko-epidemioloških mjera s epidemiološkom analizom stanja i po potrebi provođenje protuepidemijskih mjera za sprječavanje i suzbijanje zaraznih bolesti na području Koprivničko-križevačke županije, provođenje neobaveznih cijepljenja, nadzor nad provođenjem obveznih cijepljenja i provedbom mjera dezinfekcije, dezinsekcije i deratizacije, raspodjelu obveznih cjepiva ordinacijama na primarnoj razini zdravstvene zaštite, zdravstvene preglede osoba pod zdravstvenim nadzorom, provođenje zdravstvenog odgoja i pružanje usluge subjektima u poslovanju s hranom prilikom uspostave i primjene samokontrole po načelima HACCP sustava kroz informacije, edukaciju, implementaciju, verifikaciju i laboratorijske analize.

***Zakonska osnova***

* Pravilnik o načinu provođenja imunizacije, seroprofilakse i kemoprofilakse protiv zaraznih bolesti
* Zakon o hrani
* Pravilnik o načinu obavljanja zdravstvenih pregleda osoba pod zdravstvenim nadzorom
* Pravilnik o načinu i programu stjecanja potrebnog znanja o zdravstvenoj ispravnosti hrane
* Pravilnik o načinu i programu stjecanja potrebnog znanja o sprečavanju zaraznih bolesti

***Ciljevi provedbe higijensko-epidemiološke zdravstvene zaštite u trogodišnjem razdoblju s pokazateljima rezultata***

Cilj 1. Smanjiti obolijevanje od tuberkuloze pravovremenom epidemiološkom obradom kontakata oboljelih

|  |  |  |  |  |  |  |  |
| --- | --- | --- | --- | --- | --- | --- | --- |
| ***Pokazatelj rezultata*** | ***Definicija*** | ***Jedinica*** | ***Polazna vrijednost*** | ***Izvor podataka*** | ***Ciljana vrijednost (2024.)*** | ***Ciljana vrijednost (2025.)*** | ***Ciljana vrijednost (2026.)*** |
| pad stope incidencije oboljelih od tuberkuloze | pravovremena obrada kontakata oboljelih od tuberkuloze rezultira manjim brojem novooboljelih  kontakata | stopa incidencije | 7/100.000 | Zavod -  Knjiga prijava zaraznih bolesti | 6/100.000 | 6/100.000 | 6/100.000 |

Cilj 2. Sprječavanje obolijevanja zdravstvenih radnika od hepatitisa B i ugriženih osoba od bjesnoćepreventivnim cijepljenjem zdravstvenih radnika protiv hepatitisa B i postekspozicijskom intervencijom te preekspozicijskim i pravovremenim postekspozicijskim cijepljenjem protiv bjesnoće i primjenom antirabičnog imunoglobulina ugriženim osobama, a prema epidemiološkoj indikaciji. Održati postojeće stanje s 0 oboljelih.

***Izvještaj o postignutim ciljevima i rezultatima temeljenim na pokazateljima uspješnosti u prethodnoj godini***

U cilju kontinuiranog nadzora nad higijensko-epidemiološkim stanjem na području Koprivničko-križevačke županije u 2022. godini obavljena su 1883 epidemiološka pregleda, 5644 epidemioloških anketa i nadzora nad oboljelim i kliconošom, 537 nadzora nad kontaktima, 96 pregleda ugrizenih osoba od kojih je 23 tretirano, 15721 osoba cijepljena je neobaveznim cjepivima, od toga 14012 protiv Covid-19, 6580 zdravstvenih pregleda osoba pod zdravstvenim nadzorom, 796 osoba sudjelovalo je na tečaju „higijenskog minimuma“, u 8 objekta implementiran je HACCP sustav, a u 55 objekata revidiran je postupak samokontrole prema načelima HACCP sustava, uzorkovano je 4759 ekoloških uzoraka (voda, hrana, brisovi) i 11170 humanih uzoraka.

***2. Služba za školsku medicinu*** – provodi preventivnu zdravstvenu zaštitu djece i mladeži što podrazumijeva:

* provođenje obveznih cijepljenja učenika osnovnih i srednjih škola te studenata sukladno Provedbenom programu obveznog cijepljenja u Hrvatskoj,
* obavljanje sistematskih i kontrolnih pregleda prije upisa u 1. razred osnovne škole, u 3., 5. i 8. razredu osnovne škole, 1. razredu srednje škole i na 1. godini studija,
* obavljanje probira u 6. razredu osnovne škole praćenjem rasta i razvoja te pregleda vida i vida na boje odnosno pregleda kralježnice i stopala,
* provođenje zdravstvenog odgoja prema definiranim temama (npr. zdrava prehrana, pubertet i higijena, prevencija ovisnosti, spolno prenosive bolesti, sprječavanje nasilja,…),
* rad u savjetovalištu (problemi vezani za učenje, kronične bolesti, reproduktivno zdravlje, mentalno zdravlje i rizična ponašanja) i povjerenstvima.

***Zakonska osnova***

* Provedbeni program obveznog cijepljenja u Hrvatskoj
* Zakon o odgoju i obrazovanju u osnovnoj i srednjoj školi
* Pravilnik o zdravstvenoj knjižici od rođenja do punoljetnosti
* Plan i program mjera zdravstvene zaštite iz obveznog zdravstvenog osiguranja - Program specifičnih i preventivnih mjera zdravstvene zaštite učenika i studenata

***Ciljevi provedbe preventivne zdravstvene zaštite djece i mladeži u trogodišnjem razdoblju s pokazateljima rezultata***

Cilj 1. Provedba programa obveznog cijepljenja s udjelom procijepljenih većim od 95% u ciljanoj populaciji

|  |  |  |  |  |  |  |  |
| --- | --- | --- | --- | --- | --- | --- | --- |
| ***Pokazatelj rezultata*** | ***Definicija*** | ***Jedinica*** | ***Polazna vrijednost*** | ***Izvor podataka*** | ***Ciljana vrijednost (2024.)*** | ***Ciljana vrijednost (2025.)*** | ***Ciljana vrijednost (2026.)*** |
| broj cijepljenih školaraca  obveznim cjepivima | procijepljenost ciljane populacije iznad 95% doprinosi eliminaciji i smanjenju broja oboljelih od zaraznih bolesti | udio | 95% | Zavod – školska medicina | > 95% | > 95% | > 95% |

Cilj 2. Povećanje udjela obavljenih sistematskih pregleda prije upisa u 1. razred, u 3., 5. i 8. razredu osnovne škole (OŠ) i 1. razredu srednje škole (SŠ)

|  |  |  |  |  |  |  |  |
| --- | --- | --- | --- | --- | --- | --- | --- |
| ***Pokazatelj rezultata*** | ***Definicija*** | ***Jedinica*** | ***Polazna vrijednost*** | ***Izvor podataka*** | ***Ciljana vrijednost (2024.)*** | ***Ciljana vrijednost (2025.)*** | ***Ciljana vrijednost (2026.)*** |
| broj učenika prije upisa u 1. r, u 3., 5. i 8. r. OŠ i 1. r. kod kojih je obavljen  sistematski  pregled | sistematskim pregledom dobije se bolji uvid u zdravstveno stanje mladih i u ranoj fazi otkrivaju i liječe poremećaji zdravlja | udio | 1. - 100%  3. - 90%  5. - 90%  8. - 100%  1. SŠ - 64%  1. GŠ - 0% | Zavod | 1. -100%  3. - 90%  5. - 100%  8. - 100%  1. SŠ - 70%  1. SŠ - 0% | 1. -100%  3. - 90%  5. - 100%  8. - 100%  1. SŠ - 70%  1. SŠ - 0% | 1. -100%  3. - 90%  5. - 100%  8. - 100%  1. SŠ - 70%  1. SŠ - 0% |

Cilj 3. Povećanje udjela obavljenih probira u 6. razredu osnovne škole (OŠ)

|  |  |  |  |  |  |  |  |
| --- | --- | --- | --- | --- | --- | --- | --- |
| ***Pokazatelj rezultata*** | ***Definicija*** | ***Jedinica*** | ***Polazna vrijednost*** | ***Izvor podataka*** | ***Ciljana vrijednost (2024.)*** | ***Ciljana vrijednost (2025.)*** | ***Ciljana vrijednost (2026.)*** |
| broj školaraca u 6. r. OŠ kod kojih je  obavljeni  probir | probirom se dobije uvid u zdravstveno stanje mladih i u ranoj fazi otkrivaju i liječe poremećaji zdravlja | udio | 6. - 70% | Zavod – školska medicina | 6. - 80% | 6. - 80% | 6. - 80% |

Cilj 4. Povećanje broja školaraca obuhvaćenih zdravstvenim odgojem

|  |  |  |  |  |  |  |  |
| --- | --- | --- | --- | --- | --- | --- | --- |
| ***Pokazatelj rezultata*** | ***Definicija*** | ***Jedinica*** | ***Polazna vrijednost*** | ***Izvor podataka*** | ***Ciljana vrijednost (2024.)*** | ***Ciljana vrijednost (2025.)*** | ***Ciljana vrijednost (2026.)*** |
| broj školaraca koji su obuhvaćeni  zdravstvenim odgojem | provođenje preventivnih zdravstveno-odgojnih aktivnosti doprinosi očuvanju zdravlja i prevenciji bolesti u školske djece i mladih | udio | OŠ 90%  SŠ 35% | Zavod- školska medicina | OŠ 95%  SŠ 45% | OŠ 95%  SŠ 45% | OŠ 95%  SŠ 45% |

Cilj 5. Povećanje broja korisnika u Savjetovalištu za reproduktivno zdravlje adolescenata

|  |  |  |  |  |  |  |  |
| --- | --- | --- | --- | --- | --- | --- | --- |
| ***Pokazatelj rezultata*** | ***Definicija*** | ***Jedinica*** | ***Polazna vrijednost*** | ***Izvor podataka*** | ***Ciljana vrijednost (2024.)*** | ***Ciljana vrijednost (2025.)*** | ***Ciljana vrijednost (2026.)*** |
| broj adolescenata koji su obuhvaćeni  savjetovališnim radom | provođenje preventivnih zdravstveno-odgojnih aktivnosti i pregleda u Savjetovalištu smanjuje se proširenost spolno prenosivih bolesti i neplaniranih trudnoća | -broj posjeta  -broj savjetovanja | 67  48 | Zavod- školska medicina | 150  100 | 230  150 | 230  150 |

***Izvještaj o postignutim ciljevima i rezultatima temeljenim na pokazateljima uspješnosti u prethodnoj godini***

U cilju unapređenja zdravlja školske djece u osnovnim i srednjim školama te studenata na području Koprivničko-križevačke županije tijekom 2022. godine obavljena su 3139 sistematska pregleda, 102 kontrolnih pregleda, 1146 probira, 4262 namjenskih pregleda, 5653 cijepljenja, zdravstvenim odgojem obuhvaćena su 3570 učenika, a u povjerenstvima je pregledano 1078 djece.

***3. Služba za javno zdravstvo i socijalnu medicinu* –** provodi javnozdravstvenu zaštitu i zaštitu mentalnog zdravlja s prevencijom ovisnosti što podrazumijeva praćenje i ocjenu zdravstvenog stanja stanovništva i identifikaciju zdravstvenih problema i opasnosti za zdravlje stanovništva na području Koprivničko-križevačke županije, prevenciju i rano otkrivanje raka u skladu s Nacionalnim programima, promicanje zdravlja i zaštitu mentalnog zdravlja s prevencijom ovisnosti.

***Zakonska osnova***

* Zakon o službenoj statistici
* Nacionalna strategija prevencije i ranog otkrivanja raka
* Nacionalna strategija suzbijanja zlouporabe droga u Republici Hrvatskoj
* Nacionalna strategijom zaštite mentalnog zdravlja

***Ciljevi provedbe javnozdravstvene zaštite i zaštite mentalnog zdravlja s prevencijom ovisnosti u trogodišnjem razdoblju s pokazateljima rezultata***

Cilj 1. Zadržavanje odaziva na probir za rak dojke i debelog crijeva na razini prethodne godine uz blagi porast u budućem razdoblju

|  |  |  |  |  |  |  |  |
| --- | --- | --- | --- | --- | --- | --- | --- |
| ***Pokazatelj rezultata*** | ***Definicija*** | ***Jedinica*** | ***Polazna vrijednost*** | ***Izvor podataka*** | ***Ciljana vrijednost (2024.)*** | ***Ciljana vrijednost (2025.)*** | ***Ciljana vrijednost (2026.)*** |
| odaziv na probir za rak dojke (D), debelog crijeva (DC) i vrata maternice (VM) | nastavak provedbe programa ranog otkrivanja raka i praćenje broja novootkrivenih malignih oboljenja po sijelima | udio | 56% (D);  20% (DC); | Zavod | 63% (D);  21% (DC) | 65% (D);  22% (DC) | 65% (D);  23% (DC) |

***Izvještaj o postignutim ciljevima i rezultatima temeljenim na pokazateljima uspješnosti u prethodnoj godini***

U sklopu provođenja nacionalnih programa za rano otkrivanje raka dojke, debelog crijeva i grlića maternice postignuti je 58 % odaziv žena na mamografsko snimanje, 18,5 % odaziv osoba na testiranje okultnog krvarenje. U cilju zaštite mentalnog zdravlja i prevencije ovisnosti provedene su preventivno-edukativne aktivnosti kod mladih, nastavnika i roditelja u 16 osnovnih škola (Otvoreni kišobran i edukacija nastavnika), te savjetovanje u svezi rizičnog ponašanja vezano uz eksperimentiranje sa sredstvima ovisnosti i izvanbolničko liječenje ovisnika za 80 osoba.

***4. Služba za zdravstvenu ekologiju*** – ocjenjuje utjecaj ekoloških čimbenika na zdravlje stanovništva na temelju fizikalno-kemijskih i mikrobioloških ispitivanja zdravstvene ispravnosti i kakvoće voda, namirnica i predmeta opće uporabe te prati i ocjenjuje mikrobiološku čistoću i higijenu predmeta i objekata. Laboratorij zdravstvene ekologije osigurava kvalitetu rada prema Normi HRN EN ISO/IEC 17025.

***Zakonska osnova***

* Zakon o vodi za ljudsku potrošnju
* Program monitoringa u Hrvatskoj
* Zakonu o hrani
* Zakonu o higijeni hrane i mikrobiološkim kriterijima za hranu
* Zakonu o predmetima opće uporabe

***Cilj provedbe aktivnosti u Službi zdravstvene ekologije u trogodišnjem razdoblju s pokazateljima rezultata***

Cilj 1. Akreditirati metode.

|  |  |  |  |  |  |  |  |
| --- | --- | --- | --- | --- | --- | --- | --- |
| ***Pokazatelj rezultata*** | ***Definicija*** | ***Jedinica*** | ***Polazna vrijednost*** | ***Izvor podataka*** | ***Ciljana vrijednost (2024.)*** | ***Ciljana vrijednost (2025.)*** | ***Ciljana vrijednost (2026.)\**** |
| Broj akreditiranih metoda ispitivanja iz  Potvrde o akreditaciji | Sustavom upravljanja prema normi HRN EN ISO/IEC 17025:2017 Služba za zdravstvenu ekologiju osigurava valjane rezultate ispitivanja čime se povećava povjerenje korisnika usluga. | Broj | 19 | Registar HAA - Prilog Potvrdi o akreditaciji  br. 1260 | 20 | 21 | 22 + Reakreditacija Službe za zdravstvenu ekologiju prema normi HRN EN ISO/IEC 17025:2017. |

Cilj 2. Proširenje ovlaštenja za uzorkovanje i ispitivanje uzoraka voda (voda za ljudsku potrošnju, površinska, podzemna i otpadna voda).

|  |  |  |  |  |  |  |  |
| --- | --- | --- | --- | --- | --- | --- | --- |
| ***Pokazatelj rezultata*** | ***Definicija*** | ***Jedinica*** | ***Polazna vrijednost*** | ***Izvor podataka*** | ***Ciljana vrijednost (2024.)*** | ***Ciljana vrijednost (2025.)*** | ***Ciljana vrijednost (2026.)*** |
| Broj parametara navedenih u ovlaštenju | Nadležno ministarsto Rješenjem imenuje Službu za zdravstvenu ekologiju službenim laboratorijem za analizu određenih parametara. Vrsta parametara je određena sukladno zahtjevima pravne regulative i potrebama korisnika usluga Službe. | Broj | 145 | Rješenja nadležnih ministarstava za uzorkovanje i ispitivanje uzoraka voda | 153 | 165 | 175 |

Pored navedenih, cilj je osposobljavanje novih radnika Službe te podizanje kompetencija ostalih radnika sukladno Planu osposobljavanja radi bolje i učinkovitije organizacije rada i iskorištenja kadrovskih i financijskih resursa.

Nabava / zanavljanje dotrajalih uređaja i opreme laboratorija radi adekvatnog i pravovremenog pružanja usluga korisnicima s područja naše županije.

***Izvještaj o postignutim ciljevima i rezultatima temeljenim na pokazateljima uspješnosti u prethodnoj godini***

Tijekom 2022. godine analizirana su 1064 uzorka vode za ljudsku potrošnju, s različitim udjelom neispravnih kemijskih i mikrobioloških pokazatelja, od 14,3 % kemijski neispravnih u javnim vodovodima nakon prerade do 55,7 % kemijski odnosno 74,70 % mikrobiološki neispravnih u individualnim vodoopskrbnim objektima (zdenci), 830 uzorka namirnica s udjelom od 2,10 % mikrobiološki neispravnih uzoraka, 473 uzoraka gotove hrane s 3,6 % mikrobiološki neispravnih uzoraka, 5783 brisova ruku zaposlenih, radnih površina, predmeta i opreme s 9,6 % odnosno 0 % mikrobiološki neispravnih uzoraka, 252 otpadne vode s 9,5% kemijski neispravnih uzoraka i 316 uzoraka bazenskih voda s 5,40 % kemijski i 1 % mikrobiološki neispravnih uzoraka.

***5. Služba za mikrobiologiju*** -provodi specijalističko-dijagnostičku zdravstvenu zaštitu što podrazumijeva kontinuirano obavljanje analiza humanih uzoraka uzetih od bolesnika iz primarne i sekundarne razine zdravstvene zaštite u cilju pravovremenog otkrivanja uzročnika zaraznih bolesti i određivanje njihove osjetljivosti/rezistencije na antimikrobne lijekove te posljedično primjenu adekvatne terapije. U cilju prevencije širenja zaraznih bolesti utvrđuje se kliconoštvo kod klinički zdravih osoba i kontrola uspješnosti postupka sterilizacije, te probir za rano otkrivanje raka debelog crijeva.

***Zakonska osnova***

* Pravilniku o uvjetima i načinu obavljanja mjera za sprečavanje i suzbijanje bolničkih infekcija
* Nacionalni program za kontrolu otpornosti bakterija na antibiotike
* EUCAST – Europski standard za testiranje osjetljivosti – rezistencije bakterija na antibiotike

***Najvažniji cilj u budućem razdoblju je pravovremeno udovoljiti uobičajenim mikrobiološkim dijagnostičkim potrebama za populaciju u našoj Županiji.***

***Izvještaj o postignutim ciljevima i rezultatima temeljenim na pokazateljima uspješnosti u prethodnoj godini***

Izvanbolnička specijalističko - dijagnostička zdravstvena zaštita je u cilju pravovremenog otkrivanja uzročnika i prevencije širenja zaraznih bolesti u 2022. godini obavila analize u 62761 humanih uzoraka uzetih od pacijenata iz primarne i sekundarne razine zdravstvene zaštite te u 6339 uzorka stolice u zdravih osoba radi utvrđivanja kliconoštva, dok je kontrola uspješnosti sterilizacije bila obavljena 153 puta. U cilju ranog otkrivanja raka debelog crijeva obavljeno je testiranje 4010 uzoraka stolice na okultno krvarenje od čega je 48 bilo pozitivno i predložena je daljnja dijagnostika. Tijekom 2022. godine molekularnom dijagnostikom RT-PCR za SARS-CoV-2 obrađeno je ukupno 17279 uzoraka - obrisaka nazofarinksa, od kojih je 16337 bilo obrađeno temeljem liječničke uputnice na teret HZZO-a, a 942 obrisaka na vlastiti zahtjev. Od ukupnog broja uzetih obrisaka 7287 je bilo pozitivno na SARS-CoV-2.

***6. Služba za zajedničke poslove i gospodarstvo*** u kojoj se nalazi uprava s administrativno-tehničkim osobljem brine o obavljanju svih ekonomskih i pravnih poslova važnih za funkcioniranje cijele ustanove, stvara uvjete za obavljanje medicinskih i stručnih poslova unutar ustanova, brine o održavanju i zanavljanju pokretne i nepokretne imovine na čelu s ravnateljem ustanove, a sve u cilju osiguranja i održavanja transparentnosti poslovanja uz zakonito, namjensko i svrhovito korištenje sredstava.

***Zakonska osnova***

* Zakon o radu
* Zakon o plaćama u javnim službama
* Zakon o djelatnostima u zdravstvu
* Zakon o proračunu
* Zakon o fiskalnoj odgovornosti
* Zakon o javnoj nabavi

***Izvještaj o postignutim ciljevima i rezultatima temeljenim na pokazateljima uspješnosti u prethodnoj godini***

Uprava s administrativno-tehničkim osobljem stvorila je uvjete za uspješno funkcioniranje ustanove u cjelini te obavljanje svih preventivnih aktivnosti s ciljem poboljšanja kvalitete života stanovnika u Koprivničko-križevačkoj županiji. Upravljanje i marljivi rad svih zaposlenika rezultira pozitivnim financijskim rezultatima što omogućuje daljnji razvoj aktivnosti i uspješan rad u buduće, temeljen na zakonitom, namjenskom i svrhovitom korištenju sredstava.

**T 100035 Prevencija rizika određenih čimbenika okoliša**

***Zakonska osnova***

Nacionalna razvojna strategija Republike Hrvatske do 2030. godine

Cilj 5. „Zdrav, aktivan i kvalitetan život“

Prioritetno područje: 2. Zdravlje, zdrave prehrambene navike i aktivni život kroz sport

***Cilj provedbe projekta u trogodišnjem razdoblju s pokazateljima rezultata***

Kontinuirano praćenje koncentracija i vrsta alergena u zraku na području Koprivničko-križevačke županije i pravovremeno informiranje javnosti kako bi se smanjio rizik za zdravlje ljudi.

***Ishodište i pokazatelji na kojima se zasnivaju izračuni i ocjene potrebnih sredstava za provođenje projekta***

Projekt će se financirati iz vlastitih prihoda odnosno prenesenog viška iz proteklih godina u iznosu od 12.500 eura.

***Izvještaj o postignutim ciljevima i rezultatima temeljenim na pokazateljima uspješnosti u prethodnoj godini***

Tijekom 2022. godine izrađena su 339 preparata, 82 peludne prognoze te su prema potrebi dana priopćenja za javnost putem lokalnih medija u vrijeme polinacije značajnijih biljaka u cilju poduzimanja preventivnih mjera i pravovremenog liječenja. Na području Koprivničko-križevačke županije u zraku je utvrđeno ukupno 48.797 peludnih zrnaca. Najzastupljenija je bila pelud drveća u koncentraciji od 30.957 peludnih zrnaca u m3 zraka (63%), korova u koncentraciji od 15.894 peludnih zrnaca u m3 zraka (33 %), a zatim pelud trava u koncentraciji 1.946 peludna zrnaca u m3 zraka (4 %). Izrađen je peludni kalendar za 2022. godinu za Koprivnicu i okolicu.

**T 100056 Zajedno protiv ovisnosti**

**K 100084 Nabava opreme za projekt Zajedno protiv ovisnosti**

***Zakonska osnova***

Nacionalna strategija suzbijanja zlouporabe droga u Republici Hrvatskoj

Nacionalna strategijom zaštite mentalnog zdravlja

Nacionalna strategija za sprječavanje štetne uporabe alkohola i alkoholom uzrokovanih poremećaja za razdoblje

***Cilj provedbe projekta u trogodišnjem razdoblju s pokazateljima rezultata***

Unaprijediti suradnju s udrugama koje se bave prevencijom i rehabilitacijom ovisnika (Klub liječenih alkoholičara „Centar“ Koprivnica) osiguranjem stručne podrške mjerama edukacije osoba koje vode rad i aktivnosti KLA u Županiji, te posebno osiguranjem stručnih terapeuta u KLA „Centar“.

***Ishodište i pokazatelji na kojima se zasnivaju izračuni i ocjene potrebnih sredstava za provođenje projekta***

Projekt će se financirati iz izvora pomoći Ministarstva zdravstva u ukupnom iznosu od 29.200 eura.

***Izvještaj o postignutim ciljevima i rezultatima temeljenim na pokazateljima uspješnosti u prethodnoj godini***

Tijekom 2022. godine stručnim radom obuhvaćeno je 134 osoba koje su bile u psihosocijalnom tretmanu, 49 osoba radi supportivnog i obiteljskog savjetovališnog tretmana (članovi obitelji), 31 nastavnika radi edukacije i 50 članova KLA „Centar“.

**T 100044 Savjetovalište za reproduktivno zdravlje adolescenata**

***Zakonska osnova***

Nacionalna razvojna strategija Republike Hrvatske do 2030. godine

Cilj 5. „Zdrav, aktivan i kvalitetan život“

Prioritetno područje: 2. Zdravlje, zdrave prehrambene navike i aktivni život kroz sport

Nacionalni program za mlade za razdoblje od 2020. do 2024. godine

Strateško područje: 2.5. Zdravlje i sport

***Cilj provedbe projekta u trogodišnjem razdoblju s pokazateljima rezultata***

Provođenje preventivnih zdravstveno-odgojnih aktivnosti i pregleda s ciljem edukacije mladih, smanjenja proširenost spolno prenosivih bolesti i neplaniranih trudnoća.

***Ishodište i pokazatelji na kojima se zasnivaju izračuni i ocjene potrebnih sredstava za provođenje projekta***

Projekt će se financirati iz vlastitih prihoda odnosno prenesenog viška iz proteklih godina u iznosu od 9.500 eura.

***Izvještaj o postignutim ciljevima i rezultatima temeljenim na pokazateljima uspješnosti u prethodnoj godini***

Od 11.3.2020. Savjetovalište za reproduktivno zdravlje adolescenata je privremeno prekinulo s radom zbog pandemije Covid-19 bolesti te zbog pogoršanja epidemiološke situacije tijekom 2021. godine nije bilo moguće nastaviti s redovnim radom u savjetovalištu. Savjetovanje se odvijalo isključivo putem telefona. Savjetovalište je ponovno počelo je s radom 05. listopada 2022. Od listopada do kraja 2022. godine u Savjetovalištu je obavljeno 19 pregleda i 41 savjetovanje od strane liječnika školske medicine te 7 pregleda i 18 savjetovanja od strane ginekologa.

**T 100007 Monitoring**

***Zakonska osnova***

Program mjera suzbijanja patogenih mikroorganizama, štetnih člankonožaca (arthropoda) i štetnih glodavaca čije je planirano, organizirano i sustavno suzbijanje mjerama dezinfekcije, dezinsekcije i deratizacije od javnozdravstvene važnosti za Republiku Hrvatsku (NN 128/11, 62/18)

Nacionalna razvojna strategija Republike Hrvatske do 2030. godine

Cilj 5. „Zdrav, aktivan i kvalitetan život“

Prioritetno područje: 2. Zdravlje, zdrave prehrambene navike i aktivni život kroz sport

***Cilj provedbe projekta u trogodišnjem razdoblju s pokazateljima rezultata***

Kontinuiranim redovnim i revizijskim monitoringom zdravstvene ispravnosti vode za ljudsku potrošnju iz javne i lokalne vodoopskrbe mreže i vodocrpilišta lokalnih vodovoda na području Koprivničko-križevačke županije smanjuje se rizik za zdravlje ljudi.

Prikupljanje podataka o zastupljenosti svih vrsta komaraca na području Koprivničko-križevačke županije u svrhu izrade procjene rizika i sprječavanje pojave i mogućeg širenja zaraznih bolesti koje prenose komarci.

***Ishodište i pokazatelji na kojima se zasnivaju izračuni i ocjene potrebnih sredstava za provođenje projekta***

Projekt će se financirati iz općih prihoda i primitaka odnosno proračuna Koprivničko-križevačke županije u iznosu od 40.000 eura.

***Izvještaj o postignutim ciljevima i rezultatima temeljenim na pokazateljima uspješnosti u prethodnoj godini***

Monitoring zdravstvene ispravnosti vode za ljudsku potrošnju iz javne vodoopskrbne mreže i vodocrpilišta lokalnih vodovoda na području Koprivničko-križevačke županije obavljen je u 100% obuhvatu. Tijekom provedbe monitoringa izvještaji su dostavljeni Županiji, a o odstupanjima pojedinih fizikalno-kemijskih i mikrobioloških parametara od MDK odmah su bili obaviještene odgovorne osobe i nadležna komunalna društva kako bi se poduzimanjem korektivnih radnji uspostavila zadovoljavajuća zdravstvena ispravnost vode za ljudsku potrošnju. Nakon završetka projekta izrađeni su detaljni Izvještaji o provedenom monitoringu.

Zavod za javno zdravstvo uključen je u provođenje Nacionalnog sustava praćenja komaraca na području Koprivničko-križevačke županije od 2016. godine. Tijekom 2022. godine postavljeno je i sakupljeno 156 ovipozicijskih lovki koje se koriste za determinaciju komaraca. Ovipozicijske lovke su bile izložene na odabranim lokacijama na području Županije (vulkanizerske radnje, benzinske postaje, carina, gradska groblja i autobusni kolodvor) koja predstavljaju potencijalna mjesta ulaska i zadržavanja komaraca. Rezultati potvrđuju prisutnost vrsta Aedes albopistus i Aedes japonicus u Koprivničko-križevačkoj županiji.

**T 100070 Savjetovalište za prevenciju prekomjerne tjelesne težine i debljine**

***Zakonska osnova***

Nacionalna razvojna strategija Republike Hrvatske do 2030. godine

Cilj 5. „Zdrav, aktivan i kvalitetan život“

Prioritetno područje: 2. Zdravlje, zdrave prehrambene navike i aktivni život kroz sport

***Cilj provedbe projekta u trogodišnjem razdoblju s pokazateljima rezultata***

Zaštita i unapređenje zdravlja ljudi, prevencija kroničnih nezaraznih bolesti i povećanje kvalitete života stanovništva na području Koprivničko-križevačke županije.

***Ishodište i pokazatelji na kojima se zasnivaju izračuni i ocjene potrebnih sredstava za provođenje projekta***

Projekt će se financirati iz vlastitih prihoda odnosno prenesenog viška iz proteklih godina u iznosu od 5.500 eura.

***Izvještaj o postignutim ciljevima i rezultatima temeljenim na pokazateljima uspješnosti u prethodnoj godini***

Tijekom 2022. godine 58 osoba zatražilo je savjetovanje, a analiza tjelesne mase obavljena je 43 puta.

**T 107008 Trening životnih vještina za prevenciju ovisnosti o alkoholu, kockanju i novim tehnologijama kod djece i mladih**

***Zakonska osnova***

Nacionalna strategija suzbijanja zlouporabe droga u Republici Hrvatskoj

Nacionalna strategijom zaštite mentalnog zdravlja

Nacionalna strategija za sprječavanje štetne uporabe alkohola i alkoholom uzrokovanih poremećaja za razdoblje

***Cilj provedbe projekta u trogodišnjem razdoblju s pokazateljima rezultata***

Senzibilizacija javnosti vezano uz prevenciju ovisnosti. U sklopu projekta održati će se edukacija ukupno 80 odgojno-obrazovnih i zdravstvenih djelatnika te članova partnera u projektu KLA „Centar“ Koprivnica u cilju prevencije i ranog prepoznavanja rizičnih ponašanja u djece i mladih koji mogu voditi ka ovisnosti.

***Ishodište i pokazatelji na kojima se zasnivaju izračuni i ocjene potrebnih sredstava za provođenje projekta***

Projekt će se financirati iz izvora pomoći Ministarstva zdravstva u ukupnom iznosu od 80.000 eura.

**T 100113 Specijalizacija liječnika**

***Zakonska osnova***

Nacionalni plan oporavka i otpornosti 2021.-2026.

***Cilj provedbe projekta u trogodišnjem razdoblju s pokazateljima rezultata***

Sredstva su namijenjena za aktivnosti provedbe plana i programa specijalističkog usavršavanja za dva doktora medicine koji će se uputiti na spec. usavršavanje u 2024. godini iz epidemiologije i školske i adolescentne medicine. Sredstva su također osigurana za spec. usavršavanje 2 doktora medicine, iz epidemiologije i kliničke mikrobiologije, koji su započeli spec. usavršavanje 2022. godine.

***Ishodište i pokazatelji na kojima se zasnivaju izračuni i ocjene potrebnih sredstava za provođenje projekta***

Projekt će se financirati iz izvora pomoći Ministarstva zdravstva u ukupnom iznosu od 136.000 eura.

U Koprivnici, 23.11.2023.

Izradila: Ravnateljica Zavoda: Danijela Čošić, mag. oec., dr. sc. Draženka Vadla, dr. med.

univ. spec. oec. spec. epidemiologije